
Številka: 06182-762/2026-8
Datum: 2. 6. 2026


POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA



Zavezanec: CINKARNA Celje d.d., Kidričeva ulica 26, 3000 Celje

Naprava / lokacija: Kidričeva ulica 26, 3000 Celje
                                 

Datum pregleda: 9. 4. 2026 in 28. 5. 2026

Okoljevarstveno dovoljenje (OVD) številka: 35407-128/2006-153 z dne 28. 10. 2010 spremenjeno z odločbami 35407-53/2011-2 z dne 9. 9. 92011, 35407-55/2011-2 z dne 14. 10. 2011, 35406-6/2012-2 z dne 10. 2. 2012, 35406-49/2012-4 z dne 8. 11. 2012, 35406-77/2014-4 z dne 28. 5. 2015, 35406-50/2013-6 z dne 17. 11. 2015, 35406-48/2013-6 z dne 13. 12. 2016, 35406-48/2015-28 z dne 23. 6. 2017, 35406-45/2017-6 z dne 20. 11. 2017, 35406-8/2018-3 z dne 29. 5. 2018, 35406-34/2018-6 z dne 18. 2. 2019, 35406-9/2019-1 z dne 22. 2. 2019, 35406-19/2019-4 z dne 5. 11. 2019, 35406-47/2020-ARSO-24 z dne 31. 1. 2023, 35432-5/2023-2570-3 z dne 11. 4. 2023, 35432-233/2022-2550-31 z dne 8. 5. 2024, 35432-32/2024-2570-8 z dne 17. 4. 2025, 35432-233/2022-2550-39 z dne 1.12.2025 in 35432-9/2026-2570-2 z dne 6.3.2026

Usklajenost z OVD: 
NE. Inšpekcijski pregled zavezanca je bil opravljen po področjih, kot so navedena v okoljevarstvenem dovoljenju (emisije snovi v zrak, emisije snovi in toplote v vode, emisije hrupa, ravnanje z odpadki, stanja površinskih in podzemnih voda, skladiščenje nevarnih tekočin v nepremičnih skladiščnih rezervoarjih in drugi pogoji). Zahteve iz OVD zavezanec izpolnjuje - obratovalne monitoringe na izpustih v zrak, v vode, hrupa in stanja površinskih in podzemnih voda izvaja redno, letna poročila o izvedenih monitoringih pravočasno posreduje na ARSO. Zavezanec na izpustih v zrak izvaja obratovalne monitoringe v skladu z izdanim OVD. Za čistilne naprave na izpustih v zrak ima izdelane poslovnike čistilne naprave in vodi obratovalne dnevnike čistilnih naprav. Za čistilne naprave odpadnih vod se vodijo obratovalni dnevniki, v okviru lastnih meritev odpadnih vod se preverja pravilno delovanje čistilnih naprav. Z odpadki ravna skladno z zahtevami OVD. Vodi tudi evidenco o nastajanju odpadkov. Z nevarnimi tekočinami v nepremičnih skladiščnih posodah ravna skladno z zahtevami iz OVD. Skladiščne posode so ustrezno opremljene z napravami za varno obratovanje (naprava proti prenapolnitvi, opozarjanje na izpuščanje). Redno vzdrževanje dobrega tehničnega stanja naprave se izvaja. Monitoring površinskih voda ne izkazuje čezmernega obremenjevanja okolja, glede monitoringa podzemnih voda pa se ugotavlja, da je merilna mreža primerna za izvedbo hidrološkega in kemijskega monitoringa, možnost onesnaženja podzemne vode ob upoštevanju hidrogeoloških lastnosti terena in tehničnih značilnosti naprave obstaja in prav zaradi tega se izvaja monitoring, obstaja pa tudi možnost vpliva sosednjih naprav, pretekle rabe prostora in kmetijstva na kemijsko stanje podzemne vode. Za manjša neskladja (vpis kalibracijskega faktorja na avtomatskem merilnem sistemu, ponovna izvedba kontrole sistema in prve meritve hrupa v okolje po zagonu nove naprave) je bila zavezancu izdana ureditvena odločba.



Zaključki / naslednje aktivnosti: Naslednji pregled bo predvidoma izveden najkasneje v treh letih.

